แบบฟอร์มการเขียนแบบถอดประสบการณ์การเรียนรู้ ด้าน การเรียนการสอน แบบเน้นผู้เรียนเป็นสำคัญ

ชื่อ-สกุล ผู้เล่าเรื่อง ผศ.ทพ.ดร.ไกรสร ทรัพยะโตษก คณะวิชา/หน่วยงาน คณะทันตแพทยศาสตร์

ชื่อ-สกุล ผู้บันทึก คณะวิชา/หน่วยงาน คณะทันตแพทยศาสตร์

บทบาท หน้าที่และความรับผิดชอบของผู้เล่าเรื่อง รองคณบดีฝ่ายแผนงานและประกันคุณภาพ

เรื่องที่เล่า การสอนวิชา Oral Pathology แนวใหม่

บริบทหรือความเป็นมาของเรื่องที่เล่า

แต่เดิมวิชาที่ผู้เล่าสอน เป็นเรื่องที่เข้าใจยาก มีเนื้อหาเยอะ มีการศึกษาภาพสไลด์เซลล์แบบต่าง ๆ แต่ไม่เห็นภาพรวม ว่าจะสามารถนำไปประยุกต์ใช้อย่างไร ทำให้เกิดความเบื่อหน่าย แก่นักศึกษา โดยเฉพาะในชั้นปี ที่ยังไม่เริ่มรักษาคนไข้ เลยเกิดความคิดที่จะปรับเปลี่ยนการสอนเป็นลักษณะผสมผสานทั้ง 3 วิชาที่เกี่ยวข้อง คือ Oral Pathology, Oral Medicine, และ Oral Radiography และเพิ่มการเรียนเป็นลักษณะ Case-based Learning ให้มากขึ้น ให้นักศึกษามีส่วนร่วม และตื่นตัว ตลอดเวลาที่เรียน

วิธีการ/ขั้นตอน หรือกระบวนการที่ทำให้งานนั้นประสบความสำเร็จ

* ต้องมีความรู้ความเข้าใจอย่างลึกซึ้งในเรื่องที่ตัวเองกำลังถ่ายทอดออกมา
* วางแผนการสอนก่อนทำการสอนทุกครั้ง คัดเลือกเฉพาะสิ่งที่ Must Know มีการวางแผน Pre-Test และ Post-Test มีเอกสารประกอบการสอน และมีตัวอย่างคนไข้ให้ดู
* สอนแบบเน้นย้ำ มีการทวนสอบความเข้าใจ และประเมินนักศึกษาในชั้นเรียนนั้น ๆ มีการถาม-ตอบ ในระหว่างเรียน
* เมื่อสอนจบก็จะมีการเน้นย้ำ ถึงวัตถุประสงค์ของการเรียนอีกหนึ่งครั้ง

เทคนิคหรือกลยุทธ์ที่ทำให้เกิดความสำเร็จ

ต้องมีความเข้าใจในเนื้อหาที่ตัวเองพูดอย่างลึกซึ้ง และถ่ายทอดได้อย่างตรงประเด็น เป็นหัวใจ ที่ทำให้นักศึกษาสามารถเข้าใจวิชาที่ค่อนข้างยาก มีเนื้อหามากเช่นนี้ได้

ผู้ที่มีส่วนร่วมทำให้เกิดความสำเร็จ และบทบาทของบุคคลนั้น

คนในครอบครัว มีการส่งเสริมการเรียนการอ่านมาตั้งแต่เด็ก ทำให้ชอบอ่านหนังสือ ชอบศึกษา ประกอบกับการเป็นคนมีระเบียบวินัยในตนเอง

อุปสรรคหรือปัญหาในการทำงาน และแนวทางในการแก้ปัญหา/อุปสรรคดังกล่าว

การสอนนักศึกษาทันตแพทย์ชั้นปีที่ 3 ซึ่งเป็นปีที่ยังไม่ขึ้นคลินิกรักษาคนไข้ จะเกิดปัญหาคือ

* ไม่เคยสัมผัสคนไข้ จึงไม่เข้าใจในสิ่งที่อธิบาย วิธีแก้คือ หาวิธียกตัวอย่างง่าย ๆ ให้เด็กเข้าใจ หรือออกแบบให้นักศึกษา จับคู่กันตรวจเพื่อน
* เมื่อนักศึกษาผ่านขึ้นไปถึงชั้นปีที่ต้องเริ่มรักษาคนไข้ อาจลืมในสิ่งที่เรียนไป ได้มีแนวทางแก้ไขคือปรับหลักสูตรใหม่ โดยตัดเนื้อหาบางส่วน ไปสอนในภาคการศึกษาที่มีการขึ้นคลินิกแล้ว